На основу члана 18. Закона о јавном информисању и медијима („Службени гласник РС“, бр. 92/23) члана 70. Статута Општине Владичин Хан („Службени гласник Града Врања“, број 4/2019 и 28/22), члана 30. Одлуке о Општинском већу Општине Владичин Хан („Службени гласник Града Врања“, број 9/2019) и члана 73. Пословника Општинског већа Општине Владичин Хан („Службени гласник Града Врања“, број 31/2020), члана 6. Одлуке о буџету Општине Владичин Хан за 2024. годину(„Службени гласник Града Врања“, број 29/2023),Општинско веће Општине Владичин Хан на седници одржаној дана 28.02.2024. године, доноси следећу:

**О Д Л У К У**

**о расподели средстава за суфинансирање пројеката у области јавног информисања у 2024. години**

**Члан 1.**

За суфинансирање пројеката којима се остварује јавни интерес у области јавног информисања у 2024. години, опредељују се средства у износу од 4.500.000,00 динара.

 **Члан 2.**

 Средства из става 1. ове одлуке расподељују се за суфинансирање пројеката путем јавног конкурса у износу од 4.275.000,00 динара и за суфинансирање пројеката путем појединачних давања у износу од 225.000,00 динара.

**Члан 3.**

 Број и врста конкурса, као и износ средстава опредељених за сваки конкурс из стaва 2. ове одлуке, биће предмет посебне одлуке.

**Члан 4.**

 Одлука ступа на снагу даном доношења.

 Одлуку објавити на веб презентацији Општине Владичин Хан.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-21/1/24-III**

####  П Р Е Д С Е Д Н И К,

 **Горан Младеновић**

**ОБРАЗЛОЖЕЊЕ**

 У складу са чланом 18. Закона о јавном информисању и медијима, којим је предвиђено да Република Србија, аутономна покрајина, односно јединица локалне самоуправе обезбеђује из буџета део средстава за остваривање јавног интереса у области јавног информисања и да их расподељује на основу спроведених јавних конкурса (у даљем тексту: конкурс) и појединачним давањима, на основу принципа о додели државне помоћи и заштити конкуренције, без дискриминације, Општина Владичин Хан обезбедила је у буџету , средства за остваривање јавног интереса у области јавног информисања у укупном износу од 4.500.000,00 динара.

Чланом 6. Одлуке о буџету општине Владичин Хан за 2024. годину планирана су средства у износу од 4.500.000,00 динара, у оквиру раздела 5 Општинска управа, Програм 1201 развој културе и информисања, програмска активност 0004 Остваривање и унапређивање јавног интереса у области јавног информисанја, позиција 111, економска класификација 454000 субвенције приватним предузећима

Законом о јавном информисању и медијима предвиђено је да се средства опредељена за суфинансирање пројеката у области јавног информисања расподељују на основу спроведених јавних конкурса и путем појединачних давања, с тим што се за појединачна давања може определити највише 5% средстава од укупно опредељених средстава.

 Полазећи од горе наведеног одлучено је да се од укупно опредељених средстава за суфинансирање пројеката у области јавног информисања 4.275.000,00 динара расподели путем јавних конкурса, а 225.000,00 динара путем појединачних давања.

Број и врста конкурса који ће бити расписани у 2024. години биће предмет посебне одлуке.

 ПРЕДСЕДНИК

 Горан Младеновић